ddrg/super_eurlex huggingface dataset:
ET Euroopa Liidu Teataja C 475/8

Euroopa Kohtu (kuues koda) 12. oktoobri 2016. aasta määrus (Prekršajni Sud u Bjelovaru eelotsusetaotlused – Horvaatia) – Renata Horžić (C-511/15), Siniša Pušić (C-512/15) versus Privredna banka Zagreb d.d., Božo Prka

(Liidetud kohtuasjad C-511/15 ja C-512/15) (1)

((Eelotsusetaotlus - Euroopa Kohtu kodukorra artikkel 99 - Tarbijakrediidi lepingud - Direktiiv 2008/48/EÜ - Kinnisvaralaenu leping - Muutuv intressimäär - Krediidiandjal lasuvad kohustused - Siseriiklik õigusnorm, mida kohaldatakse selle jõustumise kuupäeval kehtinud lepingute suhtes - Direktiivi 2008/48 mittekohaldatavus))

(2016/C 475/11)

Kohtumenetluse keel: horvaadi

Eelotsusetaotluse esitanud kohus

Prekršajni Sud u Bjelovaru

Põhikohtuasja menetluse pool

Hagejad: Renata Horžić (C-511/15), Siniša Pušić (C-512/15)

Kostjad: Privredna banka Zagreb d.d., Božo Prka

Resolutsioon

Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ, artiklit 23 ja artikli 30 lõiget 1 tuleb tõlgendada nii, et nendega ei ole vastuolus niisugused liikmesriigi õigusnormid nagu põhikohtuasjas käsitlusel, mis kriminaalkaristuse ähvardusel kohustavad krediidiandjat täitma muutuva intressimäära määratlemise osas kohustusi seoses krediidilepingutega, mis kehtisid nende õigusnormide jõustumise kuupäeval, kui need krediidilepingud ei kuulu selle direktiivi esemelisse kohaldamisalasse, ning et nende kohustuste puhul ei ole tegemist selle direktiivi rakendamisega.

(1) ELT C 27, 25.1.2016.
Euroopa Kohtu (seitsmes koda) 28. septembri 2016. aasta määrus – (Tribunale di Taranto eelotsusetaotlus – Itaalia) – kriminaalasi Davide Durante süüdistuses

(Kohtuasi C-438/15) (1)

((Eelotsusetaotlus - Euroopa Kohtu kodukorra artikkel 99 - Identsed eelotsuse küsimused - ELTL artiklid 49 ja 56 - Asutamisvabadus - Teenuste osutamise vabadus - Hasartmängud - Piirangud - Üldisest huvist tulenevad ülekaalukad põhjused - Proportsionaalsus - Hankes osalemise tingimused ning finants- ja majandusliku olukorra hindamine - Pakkuja hankemenetlusest kõrvaldamine seetõttu, et ta jättis esitamata finants- ja majandusliku seisundi õiendid, mille on välja andnud kaks eri panka))

(2016/C 454/21)

Kohtumenetluse keel: itaalia

Eelotsusetaotluse esitanud kohus

Tribunale di Taranto

Põhikohtuasja menetluse pool

Davide Durante

Resolutsioon

ELTL artikleid 49 ja 56 tuleb tõlgendada nii, et nendega ei ole vastuolus selline siseriiklik õigusnorm, nagu on arutusel põhikohtuasjas, mis kehtestab ettevõtjatele, kes soovivad esitada pakkumuse vastuseks hanketeatele, mille eesmärk on anda välja hasartmängude ja kihlvedude valdkonna kontsessioonid, kohustuse tõendada oma finants- ja majandusseisundit õienditega, mille on andnud välja vähemalt kaks panka, ega luba seda seisundit tõendada teisiti, juhul kui see säte vastab Euroopa Kohtu praktikas välja kujundatud proportsionaalsuse nõuetele, kusjuures selle kontrollimine on eelotsusetaotluse esitanud kohtu ülesanne.

(1) ELT C 381, 16.11.2015.
1.

ELTL artikleid 49 ja 56 tuleb tõlgendada nii, et nendega ei ole vastuolus selline siseriiklik õigusnorm, nagu on arutusel põhikohtuasjas, mis kehtestab ettevõtjatele, kes soovivad esitada pakkumuse vastuseks hanketeatele, mille eesmärk on anda välja hasartmängude ja kihlvedude valdkonna kontsessioonid, kohustuse tõendada oma finants- ja majandusseisundit õienditega, mille on andnud välja vähemalt kaks panka, ega luba seda seisundit tõendada teisiti, juhul kui see säte vastab Euroopa Kohtu praktikas välja kujundatud proportsionaalsuse nõuetele, kusjuures selle kontrollimine on eelotsusetaotluse esitanud kohtu ülesanne.
Euroopa Kohtu (kümnes koda) 21. septembri 2016. aasta määrus (Curtea de Apel Craiova eelotsusetaotlus – Rumeenia) – Rodica Popescu versus Direcția Sanitar Veterinară și pentru Siguranța Alimentelor Gorj

(Kohtuasi C-614/15) (1)

((Eelotsusetaotlus - Euroopa Kohtu kodukorra artikkel 99 - Sotsiaalpoliitika - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Järjestikused tähtajalised töölepingud - Veterinaarassistent loomatervise järelevalve valdkonnas - Avalik sektor - Klausli 5 lõige 1 - Meetmed tähtajaliste lepingute kuritarvitamise vältimiseks - Mõiste „objektiivsed alused“, mis õigustavad selliseid lepinguid - Vabade ametikohtade täitmine asenduslepingute alusel seni, kuni konkurss on lõpule viidud))

(2016/C 454/25)

Kohtumenetluse keel: rumeenia

Eelotsusetaotluse esitanud kohus

Curtea de Apel Craiova

Põhikohtuasja menetluse pooled

Apellant: Rodica Popescu

Vastustaja: Direcția Sanitar Veterinară și pentru Siguranța Alimentelor Gorj

Resolutsioon

Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas toodud 18. märtsil 1999 sõlmitud raamkokkuleppe tähtajalise töö kohta klausli 5 lõiget 1 tuleb tõlgendada nii, et sellega on vastuolus niisugused siseriiklikud õigusnormid nagu põhikohtuasjas käsitletavad, mille kohaselt peetakse järjestikuste tähtajaliste töölepingute uuendamist avalikus sektoris õigustatuks „objektiivsete alustega“ selle klausli tähenduses juba ainuüksi seetõttu, et loomatervise valdkonna töötajate järelevalveülesanded ei ole alalised, sest kontrollitavate ettevõtete tegevuse maht varieerub, välja arvatud juhul, kui lepingute uuendamise eesmärk on tõepoolest asjaomase sektori erivajaduse katmine, ilma et viimase aluseks võiksid siiski olla eelarvekaalutlused; kas tegemist on sellise juhuga, peab välja selgitama siseriiklik kohus. Lisaks ei piisa asjaolust, et järjestikuste tähtajaliste töölepingute uuendamine toimub seni, kuni konkurss on lõpule viidud, kõnealuste õigusnormide kooskõlla viimiseks nimetatud klausliga, kui nende õigusnormide konkreetne kohaldamine viib tegelikult järjestikuste tähtajaliste töölepingute kuritarvitamiseni; siseriiklik kohus peab kontrollima ka seda.

(1) ELT C 68, 22.2.2016.
Euroopa Kohtu (kümnes koda) 14. septembri 2016. aasta määrus (Judecătoria Satu Mare eelotsusetaotlus – Rumeenia) – Pavel Dumitraș, Mioara Dumitraș versus BRD Groupe Société Générale – Sucursala Judeţeană Satu Mare

(Kohtuasi C-534/15) (1)

((Eelotsusetaotlus - Tarbijakaitse - Direktiiv 93/13/EMÜ - Ebaõiglased tingimused - Artikli 1 lõige 1 - Artikli 2 punkt b - Tarbija staatus - Kohustuse üleandmine krediidilepingute uuendamise teel - Kinnisvaratagatise leping, millele on alla kirjutanud üksikisikud, kellel puudub kutsealane suhe uuest võlgnikust äriühinguga))

(2016/C 454/22)

Kohtumenetluse keel: rumeenia

Eelotsusetaotluse esitanud kohus

Judecătoria Satu Mare (Satu Mare esimese astme kohus, Rumeenia)

Põhikohtuasja menetluse pooled

Hagejad: Pavel Dumitraș, Mioara Dumitraș

Kostja: BRD Groupe Société Générale – Sucursala Judeţeană Satu Mare

Resolutsioon

Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 1 lõiget 1 ja artikli 2 punkti b tuleb tõlgendada nii, et see direktiiv on kohaldatav kinnisvaratagatise lepingule, mis on sõlmitud füüsiliste isikute ja krediidiasutuse vahel nende kohustuste tagamiseks, mis äriühingul on krediidilepingust tulenevalt selle krediidiasutuse ees, kui need füüsilised isikud tegutsesid eesmärkidel, mis ei ole seotud nende kaubandus-, majandus- ega kutsetegevusega, ja kui neil puudub selle äriühinguga funktsionaalne seos; seda tuleb kontrollida eelotsusetaotluse esitanud kohtul.

(1) ELT C 16, 18.1.2016.
ET Euroopa Liidu Teataja C 374/11

Euroopa Kohtu (esimene koda) 6. septembri 2017. aasta määrus (Bezirksgericht Linzi eelotsusetaotlus – Austria) – Peter Schotthöfer & Florian Steiner GbR versus Eugen Adelsmayr

(Kohtuasi C-473/15) (1)

((Eelotsusetaotlus - Euroopa Kohtu kodukorra artikkel 99 - Euroopa Liidu liikmesriigi kodaniku väljaandmine kolmandale riigile, kus teda ohustab surmanuhtlus - Liidu kodakondsus - ELTL artiklid 18 ja 21 - Euroopa Liidu põhiõiguste harta artikli 19 lõige 2 - Kaitse väljaandmise eest))

(2017/C 374/14)

Kohtumenetluse keel: saksa

Eelotsusetaotluse esitanud kohus

Bezirksgericht Linz

Põhikohtuasja menetluse pooled

Hageja: Peter Schotthöfer & Florian Steiner GbR

Kostja: Eugen Adelsmayr

Resolutsioon

Euroopa Liidu põhiõiguste harta artikli 19 lõiget 2 tuleb tõlgendada nii, et kolmanda riigi esitatud taotluse sellise liidu kodaniku väljaandmiseks, kes on kasutanud liikumisvabadust ja lahkunud enda päritoluliikmesriigist, et viibida teise liikmesriigi territooriumil, peab viimasena nimetatud liikmesriik jätma rahuldamata, kui väljaandmise korral ohustab seda kodanikku tõsiselt surmanuhtlus.

(1) ELT C 406, 7.12.2015.
ET Euroopa Liidu Teataja C 63/11

Euroopa Kohtu (üheksas koda) 15. novembri 2016. aasta määrus (Administrativen sad – Varna eelotsusetaotlus – Bulgaaria) – „MIP-TS“ OOD versus Nachalnik na Mitnitsa Varna

(Kohtuasi C-222/16) (1)

((Eelotsusetaotlus - Kaubanduspoliitika - Määrus (EÜ) nr 1225/2009 - Artikkel 13 - Kõrvalehoidmine - Rakendusmäärus (EL) nr 791/2011 - Hiina Rahvavabariigist pärit hõreda koega klaaskiust kangad - Dumpinguvastased tollimaksud - Rakendusmäärused (EL) nr 437/2012 ja (EL) nr 21/2013 - Saatmine läbi Tai - Dumpinguvastase tollimaksu laiendamine - Ajaline kohaldamisala - Ühenduse tolliseadustik - Imporditollimaksu tollivormistusjärgne sissenõudmine))

(2017/C 063/16)

Kohtumenetluse keel: bulgaaria

Eelotsusetaotluse esitanud kohus

Administrativen sad – Varna

Põhikohtuasja menetluse pooled

Kaebaja:„MIP-TS“ OOD

Vastustaja: Nachalnik na Mitnitsa Varna

Resolutsioon

Nõukogu 3. augusti 2011. aasta rakendusmääruse (EL) nr 791/2011, millega kehtestatakse lõplik dumpinguvastane tollimaks teatavate Hiina Rahvavabariigist pärit hõreda koega klaaskiust kangaste impordi suhtes ja nõutakse lõplikult sisse sellise impordi suhtes kehtestatud ajutine tollimaks, artikli 1 lõiget 1 tuleb tõlgendada nii, et selles sättes kehtestatud lõplikku dumpinguvastast tollimaksu tuleb kohaldada hõreda koega klaaskiust kanga, millele on selles sättes viidatud ning mis on deklareeritud Taist pärinevana ja turule viidud enne seda, kui jõustus 23. mai 2012. aasta määrus (EL) nr 437/2012, millega algatatakse uurimine seoses võimaliku kõrvalehoidmisega rakendusmäärusega (EL) nr 791/2011 kehtestatud dumpinguvastastest meetmetest ning kehtestatakse kõnealuse impordi suhtes registreerimisnõue, sellise impordi suhtes nagu põhikohtuasjas, kui on tuvastatud, et see hõreda koega klaaskiust kangas on tegelikult pärit Hiina Rahvavabariigist.

(1) ELT C 243, 4.7.2016.
ET Euroopa Liidu Teataja C 63/10

Euroopa Kohtu (kuues koda) 10. novembri 2016. aasta määrus (Tribunale Amministrativo regionale per il Molise eelotsusetaotlus – Itaalia) – Spinosa Costruzioni Generali SpA, Melfi Srl versus Comune di Monteroduni

(Kohtuasi C-162/16) (1)

((Eelotsusetaotlus - Euroopa Kohtu põhikirja artikkel 99 - Riigihanked - Direktiiv 2004/18/EÜ - Direktiiv 2014/24/EÜ - Hankemenetluses osalemine - Pakkuja, kes jättis oma pakkumuses märkimata tööohutusega seotud kulud - Kohtupraktikast tulenev kohustus see märkida - Hankemenetlusest kõrvaldamine ilma selle puuduse parandamist võimaldamata))

(2017/C 063/15)

Kohtumenetluse keel: itaalia

Eelotsusetaotluse esitanud kohus

Tribunale Amministrativo regionale per il Molise

Põhikohtuasja menetluse pool

Hagejad: Spinosa Costruzioni Generali SpA, Melfi Srl

Kostja: Comune di Monteroduni

Menetluses osalesid: I.c.i Impresa Costruzioni Industriali Srl jt, Alba Costruzioni ScpA, Ottoerre Group Srl

Resolutsioon

Võrdse kohtlemise ja läbipaistvuse põhimõtteid, nagu need on rakendatud Euroopa Parlamendi ja nõukogu 31. märtsi 2004. aasta direktiiviga 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta, tuleb tõlgendada nii, et nendega on vastuolus hankija kõrvaldamine riigihankemenetlusest pärast seda, kui ta ei ole täitnud kohustust märkida esitatud pakkumuses tööohutusega seotud kulusid eraldi; see on kohustus, mille täitmata jätmise eest on ette nähtud menetlusest kõrvaldamine, mis ei tulene sõnaselgelt hankedokumentidest ega siseriiklikust õigusest, vaid selle õiguse tõlgendamisest ja nimetatud dokumentides esinevate puuduste kõrvaldamisest liikmesriigi kohtu poolt, kes lahendab asja viimases astmes. Võrdse kohtlemise ja läbipaistvuse põhimõtteid tuleb tõlgendada ka nii, et nendega on vastuolus see, kui sellisele pakkujale ei anta võimalust puudusi kõrvaldada ja täita see kohustus hankija poolt ette nähtud tähtajal.

(1) ELT C 200, 6.6.2016.
ET Euroopa Liidu Teataja C 343/18

Euroopa Kohtu (kuues koda) 22. juuni 2016. aasta määrus (Court of Appeali eelotsusetaotlus – Iirimaa) – M. H. versus M. H.

(Kohtuasi C-173/16) (1)

((Eelotsusetaotlus - Euroopa Kohtu kodukorra artikkel 99 - Põhjendatud kahtluse puudumine - Kohutalluvus abieluasjades - Määrus (EÜ) nr 2201/2003 - Artikli 16 lõike 1 punkt a - Kohtu poole pöördumise kuupäeva kindlaksmääramine - Mõiste „aeg, mil kohtule esitatakse menetluse algatamist käsitlev dokument või samaväärne dokument”))

(2016/C 343/28)

Kohtumenetluse keel: inglise

Eelotsusetaotluse esitanud kohus

Court of Appeal

Põhikohtuasja menetluse pool

Hageja: M. H.

Kostja: M. H.

Resolutsioon

Nõukogu 27. novembri 2003. aasta määruse (EÜ) nr 2201/2003, mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega, ning millega tunnistatakse kehtetuks määrus (EÜ) nr 1347/2000 (ELT L 338, lk 1, ELT eriväljaanne 19/006, lk 243) artikli 16 lõike 1 punkt a tuleb tõlgendada nii, et selle sätte tähenduses on „[aeg], mil kohtule esitatakse menetluse algatamist käsitlev dokument või samaväärne dokument” see kuupäev, mil see dokument asjaomasele kohtule esitatakse, isegi kui see ei algata liikmesriigi õiguse kohaselt iseenesest kohe kohtumenetlust.

(1) ELT C 211, 13.6.2016.
ET Euroopa Liidu Teataja C 343/17

Euroopa Kohtu (viies koda) 5. juuli 2016. aasta määrus (Juzgado de Primera Instancia no 11 de Vigo eelotsusetaotlus – Hispaania) – Banco Popular Español SA, PL Salvador SARL versus Maria Rita Giraldez Villar, Modesto Martínez Baz

(Kohtuasi C-7/16) (1)

((Eelotsusetaotlus - Euroopa Kohtu kodukorra artikkel 99 - Direktiiv 93/13/EMÜ - Ebaõiglased tingimused - Nõude loovutamine - Võlgniku õigus võlast vabanemisele - Selle õiguse kasutamise tingimused))

(2016/C 343/26)

Kohtumenetluse keel: hispaania

Eelotsusetaotluse esitanud kohus

Juzgado de Primera Instancia no 11 de Vigo

Põhikohtuasja menetluse pool

Hagejad: Banco Popular Español SA, PL Salvador SARL

Kostjad: Maria Rita Giraldez Villar, Modesto Martínez Baz

Resolutsioon

Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes tuleb tõlgendada nii, et see ei ole kohaldatav sellise siseriikliku õigusnormi suhtes nagu on see, mida käsitletakse põhikohtuasjas, mis puudutab sellise võlgniku õigust, kelle suhtes oleva nõude on võlausaldaja loovutanud kolmandale isikule, oma võlg kustutada, tasudes nimetatud kolmandale isikule hinna, mille viimane maksis loovutamise eest.

(1) ELT C 118, 4.4.2016.
ET Euroopa Liidu Teataja C 270/13

Euroopa Kohtu (seitsmes koda) 7. aprilli 2016. aasta määrus (Tribunale di Frosinone eelotsusetaotlus – Itaalia) – kriminaalasi Paola Tonachella süüdistuses

(Kohtuasi C-8/16) (1)

((Eelotsusetaotlus - Euroopa Kohtu kodukorra artikkel 99 - Identsed eelotsuse küsimused - ELTL artiklid 49 ja 56 - Asutamisvabadus - Teenuste osutamise vabadus - Hasartmängud - Euroopa Kohtu otsus, millega tunnistati liidu õigusega kokkusobimatuks riigisisesed õigusnormid, mis reguleerivad panuste kogumise tegevuslubasid - Süsteemi ümberkorraldamine uue hanke abil - Omandis oleva ning mängude korraldamise ja panuste kogumise võrgustiku moodustava materiaalse ja immateriaalse vara tasuta üleandmine - Piirang - Ülekaalukast üldisest huvist tulenevad põhjused - Proportsionaalsus))

(2016/C 270/16)

Kohtumenetluse keel: itaalia

Eelotsusetaotluse esitanud kohus

Tribunale di Frosinone

Süüdistatav põhikohtuasjas

Paola Tonachella

Resolutsioon

ELTL artikleid 49 ja 56 tuleb tõlgendada nii, et nendega on vastuolus selline piirav riigisisene õigusnorm, nagu on kõne all põhikohtuasjas, millega hasartmängu korraldamise tegevusloa omanikku kohustatakse juhul, kui ta lõpetab tegevusloa kehtivusaja lõppemise tõttu tegevuse, andma tasuta üle tema omandis oleva ning mängude korraldamise ja panuste kogumise võrgustiku moodustava materiaalse ja immateriaalse vara, kui see piirang läheb kaugemale asjaomase õigusnormiga tegelikult taotletava eesmärgi saavutamiseks vajalikust; seda peab kontrollima eelotsusetaotluse esitanud kohus.

(1) ELT C 90, 7.3.2016.
ET Euroopa Liidu Teataja C 129/4

Euroopa Kohtu (kümnes koda) 9. veebruari 2017. aasta määrus (Juzgado de lo Contencioso-Administrativo no 8 de Madridi eelotsusetaotlus – Hispaania) – Francisco Rodrigo Sanz versus Universidad Politécnica de Madrid

(Kohtuasi C-443/16) (1)

((Eelotsusetaotlus - Euroopa Kohtu kodukorra artikkel 99 - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Klausel 4 - Järjestikused tähtajalised töölepingud avalikus sektoris - Ülikoolikorralduse ümberstruktureerimine - Riigisisesed õigusnormid - Ülikooli kolledžite õppejõudude integratsioon ülikooliõppejõudude teenistusgruppi - Tingimus - Doktorikraadi saamine - Täisajaga ametikohtade muutmine poole ajaga ametikohtadeks - Kohaldamine ainult määratud ajaks ametisse nimetatud ametnikest õppejõudude suhtes - Diskrimineerimiskeelu põhimõte))

(2017/C 129/05)

Kohtumenetluse keel: hispaania

Eelotsusetaotluse esitanud kohus

Juzgado de lo Contencioso-Administrativo no 8 de Madrid

Põhikohtuasja menetluse pool

Kaebaja: Francisco Rodrigo Sanz

Vastustaja: Universidad Politécnica de Madrid

Resolutsioon

Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas toodud 18. märtsil 1999 sõlmitud raamkokkuleppe tähtajalise töö kohta klausli 4 lõiget 1 tuleb tõlgendada nii, et sellega on vastuolus sellised riigisisesed õigusnormid, nagu on kõne all põhikohtuasjas ja mis lubavad asjaomase liikmesriigi pädevatel asutustel ülikoolide korralduse ümberstruktureerimismeetmete raames lühendada määratud ajaks ametisse nimetatud ametnikest ülikooli kolledžite õppejõudude tööaega poole võrra põhjendusel, et neil puudub doktorikraad, samas kui seda meedet ei kohaldata alalistest ametnikest ülikooli kolledžite õppejõudude suhtes, kellel samuti doktorikraad puudub.

(1) ELT C 410, 7.11.2016.
ET Euroopa Liidu Teataja C 112/12

Euroopa Kohtu (kuues koda) 12. jaanuari 2017. aasta määrus (Kúria eelotsusetaotlus – Ungari) – Magyar Villamos Művek Zrt. versus Nemzeti Adó- és Vámhivatal Fellebbviteli Igazgatóság

(Kohtuasi C-28/16) (1)

((Eelotsusetaotlus - Euroopa Kohtu kodukorra artikkel 99 - Käibemaks - Direktiiv 2006/112/EÜ - Artiklid 2, 9, 26, 167, 168 ja 173 - Sisendkäibemaksu mahaarvamine - Maksukohustuslane, kes tegeleb ühtlasi nii majandustegevuse kui ka muu tegevusega, mis ei ole majandustegevus - Valdusettevõtja, kes osutab oma tütarettevõtjatele tasuta teenuseid))

(2017/C 112/17)

Kohtumenetluse keel: ungari

Eelotsusetaotluse esitanud kohus

Kúria

Põhikohtuasja menetluse pool

Kassaator: Magyar Villamos Művek Zrt.

Vastustaja: Nemzeti Adó- és Vámhivatal Fellebbviteli Igazgatóság

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 2, 9, 26, 167, 168 ja 173 tuleb tõlgendada nii, et kuna sellise valdusühingu, nagu on vaatluse all põhikohtuasjas, tegelemine oma tütarettevõtjate juhtimisega, kui ta ei ole viimati nimetatutele esitanud arvet ei äriühingute kontserni kui terviku või teatavate tütarettevõtjate huvides saadud teenuste hinna ega sellega seotud käibemaksu kohta, ei ole selle direktiivi tähenduses majandustegevus, võib nende saadud teenuste eest tasutud sisendkäibemaksu maha arvata ainult siis, kui see on seotud tehingutega, mis ei kuulu selle direktiivi reguleerimisalasse.

(1) ELT C 156, 2.5.2016.
ET Euroopa Liidu Teataja C 104/23

Euroopa Kohtu (üheksas koda) 26. jaanuari 2017. aasta määrus – d.d. Synergy Hellas Anonymi Emporiki Etaireia Parochis Ypiresion Pliroforikis versus Euroopa Komisjon

(Kohtuasi C-45/16 P) (1)

((Apellatsioonkaebus - Euroopa Kohtu kodukorra artikkel 107 - Vahekohtuklausel - Leping „Multi-level patient - specific artery and artherogenesis model for outcome prediction, decision support treatment, and virtual hand-on training (ARTreat)“, mis sõlmiti teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames - Selle lepingu lõpetamine rikkumiste tõttu Euroopa Komisjoniga sõlmitud teise lepingu täitmisel - Heausksus - Õiguspärane ootus, et lepingut ei lõpetata))

(2017/C 104/33)

Kohtumenetluse keel: kreeka

Pooled

Apellant: d.d. Synergy Hellas Anonymi Emporiki Etaireia Parochis Ypiresion Pliroforikis (esindaja: dikigoros K. Damis)

Teine menetlusosaline: Euroopa Komisjon (esindaja: R. Lyal)

Resolutsioon

1. Jätta apellatsioonkaebus rahuldamata.

2. Mõista kohtukulud välja d.d. Synergy Hellas Anonymi Emporiki Etaireia Parochis Ypiresion Pliroforikis-lt.

(1) ELT C 98, 14.3.2016.
ET Euroopa Liidu Teataja C 86/21

Euroopa Kohtu presidendi 30. novembri 2016. aasta määrus (High Court of Justice Queen's Bench Division (Administrative Court)-i eelotsusetaotlus – Ühendkuningriik) – The Queen, Prospector Offshore Drilling SA jt taotlusel versus Her Majesty's Treasury, Commissioners for Her Majesty's Revenue and Customs

(Kohtuasi C-72/16) (1)

(2017/C 086/25)

Kohtumenetluse keel: inglise

Euroopa Kohtu president tegi määruse kohtuasja registrist kustutamiseks.

(1) ELT C 136, 18.4.2016.
ET Euroopa Liidu Teataja C 63/9

Euroopa Kohtu (kuues koda) 10. novembri 2016. aasta määrus (Tribunale Amministrativo Regionale per le Marche eelotsusetaotlus – Itaalia) – Edra Costruzioni Soc. coop., Edilfac Srl versus Comune di Maiolati Spontini

(Kohtuasi C-140/16) (1)

((Eelotsusetaotlus - Euroopa Kohtu põhikirja artikkel 99 - Riigihanked - Direktiiv 2004/18/EÜ - Direktiiv 2014/24/EÜ - Hankemenetluses osalemine - Pakkuja, kes jättis oma pakkumuses märkimata tööohutusega seotud kulud - Kohtupraktikast tulenev kohustus see märkida - Hankemenetlusest kõrvaldamine ilma selle puuduse parandamist võimaldamata))

(2017/C 063/14)

Kohtumenetluse keel: itaalia

Eelotsusetaotluse esitanud kohus

Tribunale Amministrativo Regionale per le Marche

Põhikohtuasja menetluse pool

Hagejad: Edra Costruzioni Soc. coop., Edilfac Srl

Kostja: Comune di Maiolati Spontini

Menetluses osales: Torelli Dottori SpA

Resolutsioon

Võrdse kohtlemise ja läbipaistvuse põhimõtteid, nagu need on rakendatud Euroopa Parlamendi ja nõukogu 31. märtsi 2004. aasta direktiiviga 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta, tuleb tõlgendada nii, et nendega on vastuolus hankija kõrvaldamine riigihankemenetlusest pärast seda, kui ta ei ole täitnud kohustust märkida esitatud pakkumuses tööohutusega seotud kulusid eraldi; see on kohustus, mille täitmata jätmise eest on ette nähtud menetlusest kõrvaldamine, mis ei tulene sõnaselgelt hankedokumentidest ega siseriiklikust õigusest, vaid selle õiguse tõlgendamisest ja nimetatud dokumentides esinevate puuduste kõrvaldamisest liikmesriigi kohtu poolt, kes lahendab asja viimases astmes. Võrdse kohtlemise ja läbipaistvuse põhimõtteid tuleb tõlgendada ka nii, et nendega on vastuolus see, kui sellisele pakkujale ei anta võimalust puudusi kõrvaldada ja täita see kohustus hankija poolt ette nähtud tähtajal.

(1) ELT C 200, 6.6.2016.